《玲珑四犯·垒鼓夜寒》
宋代·姜夔

垒鼓夜寒，垂灯春浅，匆匆时事如许！
倦游欢意少，俯仰悲今古。
江淹又吟恨赋，记当时、送君南浦。
万里乾坤，百年身世，唯有此情苦。
扬州柳垂官路，有轻盈换马，端正窥户。
酒醒明月下，梦逐潮声去。
文章信美知何用，漫赢得天涯羁旅。
教说与，春来要、寻花伴侣。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。